“लेकिन आज तो बैरागीजी मेरी आत्मा ने मुझे धिक्कार दिया। ऐसी कैसी पार्टी लाइन कि हर गलत बात को सही कहो! अरे! मँहगा पेट्रोल यदि कल गलत था तो आज सही कैसे? गलत तो गलत ही होता है। मैंने सुमित और राजेन्द्र को फोन लगाया। शरम तो उन्हें भी आ रही है और मेरी बात को सही भी कह रहे हैं लेकिन वही जवाब - ‘पार्टी लाईन।’ मैं सुबह से रो रहा हूँ। काँच में अपनी शकल देखने की भी हिम्मत नहीं हो रही। क्या करूँ, क्या नहीं? कोई जवाब नहीं सूझा तो आपके पास चला आया। मालूम है कि आप कुछ नहीं कर सकते। लेकिन अपनी बात किससे कहूँ। आपके सामने रो-गा लूँगा तो छाती ठण्डी हो जाएगी।”